Άνω Καμπιά Φθιώτιδας

Ο συνοικισμός Άνω Καμπιά υπάγεται διοικητικά στο χωριό Κάτω Καμπιά του Νομού Φθιώτιδας. από την 1η Ιανουαρίου 2011, και σύμφωνα με το Σχέδιο Καλλικράτης, αποτελεί οικισμό του Δήμου Μακρακώμης. Κατά την απογραφή του 2011 διέθεταν 4 μόνιμους κατοίκους. 

Τα Άνω Καμπιά, γενέτειρα του σημερινού χωριού Κάτω Καμπιά, πλέον έχουν ερημωθεί. Στέκει μόνο το μεταγενέστερο εξωκλήσι του Αγίου Νικολάου που εορτάζει στις 6 Αυγούστου κατά τη γιορτή της Μεταμόρφωσης του Σωτήρος. Έως τα μέσα της δεκαετίας του 1970 η περιοχή έσφυζε από ζωή, αφού για πολλές δεκαετίες ήταν το θέρετρο των Κάτω Καμπιών.

Τα Άνω Καμπιά χτίστηκαν περί το 1330 και αποτελούνταν από 73 περίπου πετρόκτιστες κατοικίες. Κατά τη διάρκεια της Γερμανικής Κατοχής (1941-44) το χωριό των Κάτω Καμπιών καταστράφηκε από τα στρατεύματα Κατοχής με αποτέλεσμα οι κάτοικοι να κατοικούν στα Άνω Καμπιά. Πολλοί κάτοικοι μάλιστα από τα γύρω χωριά είχαν μεταφέρει τις πραμάτειες τους και ό,τι πολύτιμο είχαν στα συγγενικά πρόσωπα που είχαν σπίτι στα Άνω Καμπιά.

Σήμερα οι οικισμός έχει 4 μόνιμους κατοίκους και μόνο τους καλοκαιρινούς μήνες ανεβάζουν τα κοπάδια τους οι λιγοστοί κτηνοτρόφοι.

Στατιστικά στοιχεία 
Ο πληθυσμός της κοινότητας των Καμπιών και των συνοικισμών που την αποτελούσαν είχε την εξής διακύμανση:
 Απογραφή 1920: 381 κάτοικοι.
 Απογραφή 1928: 334 κάτοικοι.
 Απογραφή 1940: Κάτω Καμπιά: 336 κάτοικοι, Άνω Καμπιά: 38 κάτοικοι.
 Απογραφή 1951: Κάτω Καμπιά: 275 κάτοικοι, Χάνια Καμπιών: 50 κάτοικοι.
 Απογραφή 1961: Κατω Καμπιά: 267 κάτοικοι, Χάνια Καμπιών: 34 κάτοικοι.
 Απογραφή 2001: Κάτω Καμπιά: 159 κάτοικοι, Χάνια Καμπιών: 14 κάτοικοι, Άνω Καμπιά: 13 κάτοικοι.
 Απογραφή 2011: Κάτω Καμπιά: 142 κάτοικοι, Χάνια Καμπιών: 10 κάτοικοι, Άνω Καμπιά: 4 κάτοικοι.

Πηγές 
 Τριανταφύλλου, Κωστής. «Τα Καμπιά», Αφιέρωμα, Έκδοση Ρουμελιώτικης Εστίας, Αθήνα, 2003.
 Σκιαδάς, Ελευθέριος. «Ιστορικά διαγράμματα των Δήμων της Ελλάδας [1833-1912]», Αθήνα, 1984.
 Δημητρίου, Δημήτρης. «Ημερολόγιο Καμπιωτών 2009».

Χωριά του νομού Φθιώτιδας
Δήμος Μακρακώμης